**Ministru kabineta rīkojuma projekta „Grozījumi Jaunatnes politikas pamatnostādnēs 2009.-2018.gadam” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Ministru kabineta rīkojuma projekts „Grozījumi Jaunatnes politikas pamatnostādnēs 2009.-2018.gadam” (turpmāk – rīkojuma projekts) izstrādāts, pamatojoties uz Ministru kabineta 2009.gada 13.oktobra noteikumu Nr.1178 „Attīstības plānošanas dokumentu izstrādes un ietekmes izvērtēšanas noteikumi” 11.punktu. |
| 2. | Pašreizējā situācija un problēmas | Saskaņā ar Ministru kabineta 2009.gada 20.aprīļa rīkojuma Nr.246 „Par Jaunatnes politikas pamatnostādnēm 2009. - 2018.gadam” 4.2.apakšpunktu Izglītības un zinātnes ministrijai (turpmāk – IZM) ir uzdevums izstrādāt un iesniegt noteiktā kārtībā Ministru kabinetā Jaunatnes politikas valsts programmu 2014.-2018.gadam. Tāpat Jaunatnes politikas pamatnostādņu 2009. - 2018.gadam VI sadaļā „Rīcības virzieni un darbības rezultāti” ir noteikts, ka detalizēti pasākumi rīcības virzienu ietvaros tiks identificēti Jaunatnes politikas valsts programmās 2009.-2013. un 2014 – 2018.gadam, VII sadaļā „Ietekmes uz valsts budžetu un pašvaldību budžetiem” paredzēts, ka pamatnostādņu īstenošanai nepieciešamais finansējums būs atkarīgs no VIII sadaļā „Turpmākā rīcība” minētajās Jaunatnes politikas valsts programmās paredzētajiem pasākumiem. VIII sadaļā „Turpmākā rīcība” ir norādīts, ka IZM koordinē un atbildīgās, iesaistītās valsts pārvaldes institūcijas īsteno savas kompetences ietvaros Jaunatnes politikas valsts programmas piecu gadu periodam. Taču saskaņā ar Ministru kabineta 2009.gada 13.oktobra noteikumu Nr.1178 „Attīstības plānošanas dokumentu izstrādes un ietekmes izvērtēšanas noteikumi” 11.punktu politikas plānošanas dokumenti ir pamatnostādnes, plāns un koncepcija. Tāpat Ministru kabineta 2009.gada 13.oktobra noteikumu Nr.1178 „Attīstības plānošanas dokumentu izstrādes un ietekmes izvērtēšanas noteikumi” 15.punkts nosaka, ka plāns ir īstermiņa politikas plānošanas dokuments, ko izstrādā politikas ieviešanai noteiktā nozarē laikposmam līdz trim gadiem, lēmējinstitūcijas atbalstītu pamatnostādņu īstenošanai vai augstākas iestādes dotā uzdevuma izpildei. Tādēļ ir nepieciešams veikt grozījumus Jaunatnes politikas pamatnostādņu 2009. - 2018.gadam ievadā, VI sadaļā „Rīcības virzieni un darbības rezultāti”, VII sadaļā „Ietekmes uz valsts budžetu un pašvaldību budžetiem” un VIII sadaļā „Turpmākā rīcība”. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Jaunatnes politikas pamatnostādņu 2009. - 2018.gadam ievada trešajā rindkopā, VI sadaļā „Rīcības virzieni un darbības rezultāti”, VII sadaļā „Ietekmes uz valsts budžetu un pašvaldību budžetiem” un VIII sadaļā „Turpmākā rīcība” jāveic grozījumi, kas paredz, ka IZM jāizstrādā Jaunatnes politikas rīcības plāni periodam līdz trīs gadiem un, ka IZM koordinē un atbildīgās, iesaistītās valsts pārvaldes institūcijas īsteno savas kompetences ietvaros Jaunatnes politikas valsts programmas un rīcības plānus. |
| 5. | Projekta izstrādē iesaistītās institūcijas | Izglītības un zinātnes ministrija  |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

Anotācijas II, III, IV, V un VI sadaļa - Projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām | Projekta izpilde neietekmē Izglītības un zinātnes ministrijas funkciju apjomu. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Nav nepieciešams veidot jaunas institūcijas, jo tā izpilde tiks nodrošināta esošo institūciju līdzšinējo funkciju ietvaros. |
| 4. | Projekta izpildes ietekme uz pārvaldes institucionālo struktūru. Esošo institūciju likvidācija | Projekta izpildei nav nepieciešams likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru. Esošo institūciju reorganizācija | Projekta izpildes rezultātā nav plānots reorganizēt vai apvienot jau esošās institūcijas. |
| 6. | Cita informācija | Nav |

Iesniedzējs:

Izglītības un zinātnes ministrs R.Ķīlis

Vizē: Valsts sekretāra vietniece,

valsts sekretāra pienākumu izpildītāja L.Sīka

24.05. 2012. 11:15

545

Izglītības un zinātnes ministrijas

Politikas koordinācijas departamenta

Jaunatnes politikas nodaļas

pārvaldes vecākā referente E.Čudare

tālr. 67047981, evija.cudare@izm.gov.lv